**Antti Juhani Suomela** (s. 17. maaliskuuta 1994 Espoo) on suomalainen jääkiekkoilija, joka pelaa Sveitsin National Leaguen Lausanne HC:ssa. Hän on pelipaikaltaan keskushyökkääjä.

Ura
---

### Seuraura

Suomela aloitti jääkiekkoilun nelivuotiaana Espoon Palloseurassa. Hän siirtyi juniorina sittemmin Kiekko-Espooseen, jossa Suomela voitti B-nuorten I-divisioonan mestaruuden vuonna 2011. Kaudeksi 2011–2012 hän siirtyi Espoo Bluesiin, jonka B-nuorten kakkosjoukkueen kapteeniksi Suomela nousi. Hän pelasi kuitenkin yli puolet kaudestaan seuran B-nuorissa, jossa Suomela voitti SM-hopeaa. Kaudella 2013–2014 hän ratkaisi Bluesin A-nuorille Suomen-mestaruuden tehtyään kolmannessa finaaliottelussa 25. maaliskuuta 2014 Oulun Kärppiä vastaan joukkueen 7–3-voittoon päättyneen ottelun voittomaalin.

Kaudella 2014–2015 Suomela oli Bluesin toiseksi paras pistemies Teemu Pulkkisen jälkeen tehoilla 27+38=65, joilla hän sijoittui A-nuorten SM-liigan pistepörssissä viidenneksi. Hän voitti myös joukkueen sisäisen tehotilaston lukemalla +26, kuten myös kevään 2015 pudotuspeleissä lukemalla +6. Tuolloin Suomela jakoi myös Bluesin sisäisen maalipörssin voiton Pulkkisen kanssa kuudella osumallaan. Hän edusti joukkuetta kauden aikana myös Junior Club World Cupissa.

Huhtikuussa 2015 Suomela teki 2+1-vuotisen SM-liigasopimuksen Bluesin kanssa. Hän teki liigadebyyttinsä 30. syyskuuta 2015 vieraissa Hämeenlinnan Pallokerhoa vastaan. Suomela merkittiin Bluesin nelossentteriksi laidoilleen Timi Lahtinen ja Robert Rooba. Hän sai ottelussa jääaikaa 6.41 minuuttia. Liigauransa avausmaalin Suomela teki 5. joulukuuta 2015 vieraissa Kalevan Palloa vastaan. Hän myös syötti Roope Talajan tekemän Bluesin 2–3-voittomaalin. Suomelan rooli kasvoi Bluesin tyhjennyttyä pelaajista seuran talousvaikeuksien vuoksi. Hän teki lopulta tulokaskautensa aikana 52 runkosarjaottelussa tehot 13+13=26, joilla Suomela oli runkosarjassa viimeiseksi jääneen Bluesin paras pistemies ja maalintekijä. Tämän lisäksi hän sijoittui SM-liigan tulokkaiden pistepörssissä kolmanneksi. Mestarien liigassa Suomela teki neljässä ottelussa yhden maalin. Kauden päätteeksi hänet valittiin joukkueensa arvokkaimmaksi pelaajaksi. Suomela jätti Bluesin kauden jälkeen seuran taustayhtiön ajauduttua konkurssiin.

Kaudeksi 2016–2017 Suomela siirtyi kaksivuotisella sopimuksella JYPiin. Hän murtautui SM-liigan elittiin ja oli joukkueen paras pistemies ja maalintekijä tehoilla 22+23=45. Suomela sijoittui liigan maalipörssissä viidenneksi ja pistepörssissä seitsemänneksi. Mestarien liigassa hän oli JYPin paras maalintekijä viidellä osumallaan, joilla Suomela jakoi joukkueen sisäisen pistepörssin voiton kolmen muun pelaajan kanssa. Kaudella 2017–2018 hän voitti koko SM-liigan pistepörssin tehoilla 21+39=60, jonka myötä Suomela palkittiin runkosarjan päätteeksi Veli-Pekka Ketola -palkinnolla. Suomela voitti myös JYPin sisäisen tehotilaston lukemalla +28. Hänet valittiin SM-liigan joulukuun kuukauden pelaajaksi. Suomela valittiin kauden päätteeksi SM-liigan tähdistökentälliseen. Hän voitti kauden aikana myös CHL:n mestaruuden.

Toukokuussa 2018 Suomela teki 1+1-vuotisen sopimuksen Helsingin IFK:n kanssa. Hänen agenttinsa Markus Lehdon mukaan Suomelasta oli kiinnostunut kevään aikana peräti 15 NHL-seuraa. Hän ei lopulta siirtynyt HIFK:hon, vaan teki kesäkuussa vuoden mittaisen tulokassopimuksen San Jose Sharksin kanssa. Suomela otti harjoitusleirin päätteeksi paikan joukkueen NHL-kauden 2018–2019 avauskokoonpanosta. Hän teki näin ollen NHL-debyyttinsä runkosarjan avauskierroksella 3. lokakuuta 2018 Anaheim Ducksia vastaan. Suomela merkittiin Sharksin kolmossentteriksi laidoilleen Evander Kane ja Joonas Donskoi, mutta hänet siirrettiin ottelun aikana nelosketjuun. Suomela sai ottelussa jääaikaa 10.59 minuuttia. NHL-uransa avausmaalin hän teki kymmenennessä ottelussaan 26. lokakuuta 2018 vieraissa Carolina Hurricanesia vastaan. Suomela pelasi NHL:ssä 27 runkosarjaottelua tehopistein 3+5=8, kunnes joulukuussa 2018 Sharks lähetti hänet AHL-joukkue San Jose Barracudaan. Suomela pelasi siellä kauden loppuun ja teki 47 runkosarjaottelussa tehot 6+14=20 ja kahdessa playoff-ottelussa yhden syöttöpisteen. Toukokuussa 2019 Suomela kutsuttiin loukkaantumisten varalta takaisin Sharksin NHL-joukkueen harjoitusvahvuuteen konferenssifinaalisarjaan, mutta hän ei saanut kuitenkaan peliaikaa.

Heinäkuussa 2019 Suomela teki San Jose Sharksin kanssa vuoden mittaisen, kaksisuuntaisen ja 700 000 dollarin arvoisen jatkosopimuksen. Syksyn harjoitusleirin päätteeksi hänet lähetettiin San Jose Barracudan AHL-joukkueeseen. Suomela nostettiin Sharksin NHL-vahvuuteen ensimmäisen kerran marraskuussa. Hän pelasi siellä viisi, ottelua kunnes Suomela joutui kahdeksan ottelun ajaksi sivuun ylävartalovamman vuoksi. Hän pelasi NHL:ssä kauden aikana lopulta 20 runkosarjaottelua tehopistein 1+6=7.

Lokakuussa 2020 Suomela liittyi Helsingin IFK:n SM-liigajoukkueen harjoitusvahvuuteen, kunnes hänen NHL-sopimusneuvottelunsa päättyvät. Alle viikkoa myöhemmin Suomela teki vuoden mittaisen, kaksisuuntaisen ja 700 000 dollarin arvoisen jatkosopimuksen San Jose Sharksin kanssa. Tämän jälkeen Sharks myös lainasi hänet HIFK:hon. Suomela joutui kolmen ottelun jälkeen useiksi viikoksi sivuun loukkaantumisen vuoksi. Hän palasi kaukaloihin marraskuun maaottelutauon jälkeen ja pelasi HIFK:ssa kaikkiaan kymmenen ottelua tehopistein 2+3=5, kunnes joulukuussa Sharks kutsui Suomelan takaisin organisaatioonsa. Tammikuussa 2021 seura asetti hänet siirtolistalle. Koska mikään toinen NHL-seura ei napannut Suomelaa vuorokauden kuluessa, Sharks lähetti hänet farmijoukkue Barracudaan. Suomela pelasi siellä alkukauden, kunnes maaliskuussa hänet nostettiin ensimmäisen kerran Sharksin NHL-joukkueen "varamiesten" taksiryhmään. Suomela liikkui NHL-joukkueen ja taksiryhmän välillä kuukauden aikana lukuisia kertoja ja hän sai tililleen neljä NHL-ottelua. Siirtotakarajalla huhtikuussa Sharks kauppasi Suomelan Toronto Maple Leafsiin vaihdossa hyökkääjä Aleksandr Barabanoviin. Hän vietti loppukauden AHL-joukkue Toronto Marliesissa.

Kesäkuussa 2021 Suomela teki Toronto Marliesin kanssa vuoden mittaisen AHL-sopimuksen.

Suomela palasi kaudeksi 2022–2023 Eurooppaan ja hän siirtyi vuoden mittaisella sopimuksella Ruotsin SHL-liigan IK Oskarshamniin. Suomela teki ammattilaisuransa ensimmäisen kypärätempun 16. helmikuuta 2023 vieraissa Brynäs IF:ää vastaan. Hänen toinen maalinsa jäi Oskarshamnin 1–7-voittoon päättyneen ottelun voittomaaliksi ja kolmas maali syntyi kahden miehen ylivoimalla. Suomela sai ottelussa myös kakkossyöttöpisteen Emil Lillebergin tekemään maaliin. Hän voitti lopulta tehoilla 37+29=66 koko liigan piste- ja maalipörssin (Håkan Loob Trophy) kaikkien aikojen kuudentena suomalaispelaajana. Suomela rikkoi Elitserienin/SHL:n kaikkien aikojen yhden kauden suomalaisten piste-ennätyksen (18+41=59), joka oli Esa Keskisen hallussa kaudelta 1995–1996. Hän rikkoi myös suomalaisten yhden kauden maaliennätyksen, joka oli Kai Nurmisen hallussa myös kaudelta 1995–1996. Suomelaa enemmän maaleja koko Ruotsin pääsarjan historiassa ovat tehneet yhden kauden aikana vain Håkan Loob, Tom Bissett ja Mats Åhlberg. Suomela jäi viiden osuman päähän Loobin maaliennätyksestä (42 maalia kaudella 1982–1983). Hän voitti myös SHL:n ylivoimamaalipörssin 12 osumallaan ja voittomaalipörssin kahdeksalla osumallaan. Suomela voitti myös Oskarshamnin sisäisen tehotilaston lukemalla +20. Pudotuspeleissä hän jakoi joukkueen sisäisen pistepörssin voiton Patrik Karlkvistin kanssa tehoilla 2+4=6. Suomela palkittiin SHL:n arvokkaimpana pelaajana Guldhjälmenillä.

Kaudeksi 2023–2024 Suomela siirtyi kaksivuotisella sopimuksella Sveitsin National Leaguen Lausanne HC:hen.

### Maajoukkueura

Suomela edusti Suomea MM-kilpailuissa vuosina 2018 ja 2023. Yhteensä hän on pelannut 33 A-maaottelua tehopistein 14+10=24. Hän teki A-maajoukkuedebyyttinsä Sweden Hockey Gamesin 9. helmikuuta 2017 Pietarissa pelatussa avausottelussa Venäjää vastaan. Suomela merkittiin Suomen kolmossentteriksi laidoilleen Joonas Nättinen ja Antti Erkinjuntti. Hän keräsi ottelussa myös yhden kahden minuutin jäähyn huitomisesta. Suomelan ensimmäinen A-maajoukkuemaali syntyi Euro Hockey Challengessa 12. huhtikuuta 2018 Riiassa Latviaa vastaan. Hän sai ottelussa myös syöttöpisteen Matias Myttysen tekemään maaliin, joka jäi Suomen 0–5-voittoon päättyneen ottelun voittomaaliksi. Suomela teki A-maajoukkueuransa ensimmäisen kypärätempun Karjala-turnauksen avausottelussa 9. marraskuuta 2023 Tampereen Nokia Arenassa Sveitsiä vastaan, kun Suomi voitti ottelun lukemin 4–0. Hänen kolmas osumansa syntyi vastustajan tyhjään maaliin.

Pelityyli
---------

*SuomiKiekko*-sivuston haastattelun mukaan Suomela on kiekollinen sentteri, joka pystyy tarvittaessa nopeuttamaan tai hidastamaan pelitempoa. Hän osaa pelintekemisen lisäksi tehdä myös hyvin maaleja, ja Suomela mainitsi haastattelussa haluavansa ratkaista pelejä itse sekä luottavansa laukaukseensa. Hän mainitsi kehityskohteikseen kovuuden, fyysisen pelin, puolustamisen, kiekottoman pelin ja tilanteiden tunnistamisen.

Muuta
-----

Suomela harrasti myös jalkapalloa omien sanojensa mukaan noin 12–13-vuotiaaksi asti.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2012–2013 | Blues | A-SM | 17 | 2 | 7 | 9 | 6 | 2 | 0 | 0 | 0 | 0 |
| 2013–2014 | Blues | A-SM | 40 | 11 | 17 | 28 | 36 | 11 | 1 | 5 | 6 | 6 |
| 2014–2015 | Blues | A-SM | 44 | 27 | 38 | 65 | 12 | 9 | 6 | 4 | 10 | 2 |
| 2015–2016 | Blues | A-SM | 6 | 5 | 7 | 12 | 2 | 9 | 3 | 8 | 11 | 8 |
|  | Blues | SM-liiga | 52 | 13 | 13 | 26 | 20 | – | – | – | – | – |
| 2016–2017 | JYP | SM-liiga | 58 | 22 | 23 | 45 | 37 | 15 | 4 | 2 | 6 | 0 |
| 2017–2018 | JYP | SM-liiga | 59 | 21 | 39 | 60 | 6 | 6 | 1 | 2 | 3 | 0 | Ykköstähdistö |  |  |  |  |  | MM | 4 | 1 | 0 | 1 | 0 |
| 2018–2019 | San Jose Sharks | NHL | 27 | 3 | 5 | 8 | 4 | – | – | – | – | – |
|  | San Jose Barracuda | AHL | 47 | 6 | 14 | 20 | 14 | 2 | 0 | 1 | 1 | 0 |
| 2019–2020 | San Jose Sharks | NHL | 20 | 1 | 6 | 7 | 4 | – | – | – | – | – |
|  | San Jose Barracuda | AHL | 14 | 5 | 4 | 9 | 6 | – | – | – | – | – |
| 2020–2021 | HIFK | SM-liiga | 10 | 2 | 3 | 5 | 4 | – | – | – | – | – |
|  | San Jose Sharks | NHL | 4 | 0 | 0 | 0 | 0 | – | – | – | – | – |
|  | San Jose Barracuda **(A)** | AHL | 10 | 1 | 5 | 6 | 2 | – | – | – | – | – |
|  | Toronto Marlies | AHL | 7 | 0 | 2 | 2 | 0 | – | – | – | – | – |
| 2021–2022 | Toronto Marlies | AHL | 48 | 14 | 12 | 26 | 10 | – | – | – | – | – |
| 2022–2023 | IK Oskarshamn | SHL | 51 | 37 | 29 | 66 | 45 | 3 | 2 | 4 | 6 | 2 |  |  |  |  |  |  | MM | 5 | 1 | 3 | 4 | 2 |
| 3 kautta | yhteensä | NHL | 51 | 4 | 11 | 15 | 8 | – | – | – | – | – |
| 4 kautta | yhteensä | SM-liiga | 179 | 58 | 78 | 136 | 67 | 21 | 5 | 4 | 9 | 0 |
| 4 kautta | yhteensä | AHL | 126 | 26 | 37 | 63 | 32 | 2 | 0 | 1 | 1 | 0 |
| 1 kausi | yhteensä | SHL | 51 | 37 | 29 | 66 | 45 | 3 | 2 | 4 | 6 | 2 |

Lähteet
-------

* Antti Suomela The Internet Hockey Databasessa (englanniksi)
* Antti Suomela Eurohockey-sivustolla (englanniksi)
* Antti Suomela *Elite Prospects*. Everysport Media Group AB.  (englanniksi)

### Viitteet

1. ↑  Urheilukoulun saapumiserään III/16 hyväksytyt urheilijat *puolustusvoimat.fi*.  15.3.2016. Puolustusvoimat.  Arkistoitu 20.3.2016. Viitattu 16.3.2016.
2. ↑  Antti Suomela at eliteprospects.com *www.eliteprospects.com*. Viitattu 10.5.2023. (englanniksi)
3. 1 2 3 4 5 6 7 8 9  Antti Suomela *Elite Prospects*. Everysport Media Group AB.  (englanniksi)
4. 1 2  Rönnberg, Viivi: Esittelyssä Bluesin nuoret pelaajat: Antti Suomela *jatkoaika.com*.  6.12.2015. Jatkoaika ry. Viitattu 6.12.2015.
5. ↑  Blues voitti nuorten SM-kultaa *MTVuutiset.fi*.  25.3.2014. Telia Company AB. Viitattu 8.6.2018.
6. ↑  Elite Prospects - U20 SM-liiga Stats 2014-2015 *eliteprospects.com*. Everysport Media Group AB. Viitattu 21.10.2019. (englanniksi)
7. ↑  Elite Prospects - Blues U20 *eliteprospects.com*. Everysport Media Group AB. Viitattu 21.10.2019. (englanniksi)
8. ↑  Kahdelle Blues-juniorille liigasopimukset *Jatkoaika.com*.  29.4.2015. Jatkoaika r.y. Viitattu 10.10.2015.
9. ↑  Kokoonpanot *liiga.fi*.  30.9.2015. Jääkiekon SM-liiga Oy. Viitattu 12.10.2020.
10. ↑  Ottelutilastot *liiga.fi*.  30.9.2015. Jääkiekon SM-liiga Oy. Viitattu 10.10.2015.
11. ↑  Otteluseuranta *liiga.fi*.  5.12.2015. Jääkiekon SM-liiga Oy. Viitattu 5.12.2015.
12. ↑  Hurmerinta, Eero: Suomela juhli itsenäisyyspäivän aattona *Jatkoaika.com*.  5.12.2015. Jatkoaika r.y. Viitattu 5.12.2015.
13. ↑  Elite Prospects - Blues *eliteprospects.com*. Everysport Media Group AB. Viitattu 21.10.2019. (englanniksi)
14. ↑  Pelaajatilastot Jääkiekon SM-liiga Oy. Viitattu 14.3.2016.
15. ↑  Seppänen, Antti: Tässä ovat kauden arvokkaimmat joukkueittain *liiga.fi*.  2.5.2016. Jääkiekon SM-liiga Oy. Viitattu 2.5.2016.
16. ↑  JYPille kahdeksan uutta peluria – Hytönen palaa Jyväskylään *Jatkoaika.com*.  27.4.2016. Jatkoaika r.y. Viitattu 27.4.2016.
17. 1 2  Useat Liiga-seurat taistelivat läpimurron tehneestä hyökkääjästä – "Sain monelta jengiltä tarjouksia" *suomikiekko.com*.  13.1.2017. Nordic Sport Media. Viitattu 25.4.2017.
18. ↑  Elite Prospects - Liiga Stats 2016-2017 *eliteprospects.com*. Everysport Media Group AB. Viitattu 21.10.2019. (englanniksi)
19. ↑  Elite Prospects - JYP *eliteprospects.com*. Everysport Media Group AB. Viitattu 21.10.2019. (englanniksi)
20. ↑  Elite Prospects - JYP *eliteprospects.com*. Everysport Media Group AB. Viitattu 21.10.2019. (englanniksi)
21. ↑  Seppänen, Antti: Antti Suomela on Liigan joulukuun pelaaja *liiga.fi*.  4.1.2018. Jääkiekon SM-liiga Oy. Viitattu 8.1.2017.
22. ↑  HIFK nappasi JYPin kultakimpaleen *Jatkoaika.com*.  29.4.2018. Jatkoaika r.y. Viitattu 3.5.2018.
23. ↑  Ärje, Aleksis: 15 NHL-seuran taistelun Antti Suomelasta voittanut San Jose Sharksin pomo hehkuttaa: "Kehittynyt jokaisella liigakaudella" *MTVuutiset.fi*.  7.6.2018. Telia Company AB. Viitattu 8.6.2018.
24. ↑  Sharks Sign Center Antti Suomela *nhl.com/sharks*.  7.6.2018. SAN JOSE, CA:  San Jose Sharks. Viitattu 8.6.2018.
25. ↑  Liigan pistepörssin voittajan pelipaikka vaihtuu HIFK:sta Pohjois-Amerikkaan − Sharks nappasi Antti Suomelan *Jatkoaika.com*.  7.6.2018. Jatkoaika r.y. Viitattu 8.6.2018.
26. ↑  Suomalaisilla NHL-debytanteilla vaikea startti – Antti Suomela sysättiin nelosketjuun *MTVuutiset.fi*.  4.10.2018. Telia Company AB. Viitattu 13.11.2023.
27. ↑  Anaheim Ducks - San Jose Sharks - October 3rd, 2018 *NHL.com*.  3.10.2018. National Hockey League. Viitattu 4.10.2018.
28. ↑  San Jose Sharks - Carolina Hurricanes - October 26th, 2018 *NHL.com*.  26.10.2018. National Hockey League. Viitattu 27.10.2018.
29. ↑  Hepojärvi, Harri: Farmi kutsuu: San Jose Sharks passitti Antti Suomelan AHL:ään *www.iltalehti.fi*.  11.12.2018. Alma Media Suomi Oy. Viitattu 13.12.2018.
30. 1 2 3  Antti Suomela Stats, Profile, Bio, Analysis and More *sportsforecaster.com*. XML Team Solutions, LLC. Viitattu 12.10.2020. (englanniksi)}}
31. ↑  Sharks Re-Sign Forward Antti Suomela *nhl.com/sharks*.  12.7.2019. SAN JOSE, CA:  San Jose Sharks. Viitattu 21.10.2019.
32. ↑  Hurmerinta, Eero: Antti Suomela jatkaa San Josessa *Jatkoaika.com*.  12.7.2019. Jatkoaika r.y. Viitattu 21.10.2019.
33. ↑  Sharks Reassign Two Players to San Jose Barracuda *nhl.com/sharks*.  29.9.2019. SAN JOSE, CA:  San Jose Sharks. Viitattu 21.10.2019.
34. ↑  Silventoinen, Juho: Antti Suomela mukaan HIFK:n treenirinkiin – peluu Liigassa riippuu NHL-sopimusneuvotteluista *Jatkoaika.com*.  2.10.2020. Jatkoaika r.y. Viitattu 12.10.2020.
35. ↑  Sharks Issue Qualifying Offers, Sign Two Players *nhl.com/sharks*.  8.10.2020. SAN JOSE, CA:  San Jose Sharks. Viitattu 12.10.2020.
36. ↑  Miettinen, Henri: Antti Suomela teki jatkosopimuksen Sharksin kanssa − pelaa alkukauden Liigassa HIFK:n paidassa *Jatkoaika.com*.  8.10.2020. Jatkoaika r.y. Viitattu 12.10.2020.
37. ↑  Nurminen, Veikko: HIFK:n loukkaantumishuolille ei näy loppua – Suomela sivussa kaukaloista 3−4 viikkoa *Jatkoaika.com*.  15.10.2020. Jatkoaika r.y. Viitattu 18.12.2020.
38. ↑  Seppä, Lassi: Otto Koivulan ja Antti Suomelan HIFK-pestit saapuivat päätepysäkilleen *Jatkoaika.com*.  18.12.2020. Jatkoaika r.y. Viitattu 18.12.2020.
39. ↑  Hepojärvi, Harri: Antti Suomela teki syksyllä uuden NHL-sopimuksen – nyt seura haluaa hänestä eroon *iltalehti.fi*.  12.1.2021. Alma Media Suomi Oy. Viitattu 28.7.2021.
40. ↑  Maple Leafs Acquire Antti Suomela From San Jose *nhl.com/mapleleafs*.  12.4.2021. Toronto Maple Leafs. Viitattu 28.7.2021.
41. ↑  Maarala, Jani: HIFK:ssa ennen NHL-kauden alkua pelannut Antti Suomela vaihtokaupan kohteena − suuntana Maple Leafs *Jatkoaika.com*.  12.4.2021. Jatkoaika r.y. Viitattu 28.7.2021.
42. ↑  Hämäläinen, Tuomas: NHL:stä tuttu suomalaishyökkääjä otti askeleen taaksepäin *MTVuutiset.fi*.  15.6.2021. Telia Company AB. Viitattu 28.7.2021.
43. ↑  Lindeman, Tero: Antti Suomela palaa Eurooppaan – uusi osoite löytyy Oskarshamnista *Jatkoaika.com*.  12.5.2022. Jatkoaika r.y. Viitattu 14.11.2022.
44. ↑  BIF - IKO (1-7) *stats.swehockey.se*.  16.2.2023. Svenska Ishockeyförbundet. Viitattu 14.11.2023. (englanniksi)
45. 1 2  Ruotsin SHL:n ylivertaisen pörssikuninkaan Antti Suomelan uusi joukkue on selvillä *is.fi*.  13.3.2023. Sanoma Media Finland Oy. Viitattu 13.11.2023.
46. ↑  Hepojärvi, Harri: Poskettomat lukemat! Antti Suomela rikkoi suomalaisten ennätykset SHL:ssä *iltalehti.fi*.  9.3.2023. Alma Media Suomi Oy. Viitattu 13.11.2023.
47. ↑  Elite Prospects - IK Oskarshamn *eliteprospects.com*. Everysport Media Group AB. Viitattu 13.11.2023. (englanniksi)
48. ↑  Tilanne 12.11.2023
49. ↑  RUS - FIN (Line Up) *stats.swehockey.se*.  9.2.2017. Svenska Ishockeyförbundet. Viitattu 12.10.2020. (englanniksi)
50. ↑  RUS - FIN (2-1) *stats.swehockey.se*.  9.2.2017. Svenska Ishockeyförbundet. Viitattu 12.10.2020. (englanniksi)
51. ↑  Latvia vs Finland – EHC – Euro Hockey Challenge – boxscore *pointstreak.com*.  12.4.2018. Pointstreak Sports Technologies Inc. Viitattu 3.5.2018.
52. ↑  Savonen, Ilari: Antti Suomelalle hattutemppu, Christian Heljanko säkenöi – Leijonien kausi voitokkaasti liikkeelle *MTVuutiset.fi*.  9.11.2023. TAMPERE:  Telia Company AB. Viitattu 13.11.2023.


|  |  |  |
| --- | --- | --- |
| Edeltäjä:**Henrik Haapala** | **Veli-Pekka Ketola -palkinnon voittaja**2018 | Seuraaja:**Malte Strömwall** |

Suomen joukkue – Jääkiekon MM-kilpailut 2018
2 Pokka |
4 Kivistö |
6 Honka |
7 Mikkola |
12 Anttila |
18 Mäenalanen |
19 Savinainen |
20 Aho (**A**) |
22 Pesonen |
24 Kapanen |
25 Jormakka |
29 Säteri |
34 Palola |
35 Husso |
37 Kilpeläinen |
41 Heiskanen |
50 Riikola |
55 Koivisto |
64 Granlund (**C**) |
65 Manninen |
74 Suomela |
77 Nutivaara |
81 Tolvanen |
86 Teräväinen |
96 Rantanen (**A**) |
Valmentaja Lauri Marjamäki

Suomen joukkue – Jääkiekon MM-kilpailut 2023
2 Pokka |
3 Määttä (**A**) |
4 Lehtonen |
6 Friman |
10 Armia |
12 Anttila (**C**) |
19 Merelä |
23 Matinpalo |
24 Björninen |
29 Oksanen |
30 Heljanko |
33 Larmi |
42 Kapanen |
45 Olkinuora |
50 Koivisto |
52 Seppälä |
55 Ohtamaa |
65 Manninen |
70 Hartikainen |
74 Suomela |
76 Sallinen |
82 Pesonen |
84 Kakko |
91 Lammikko |
96 Rantanen (**A**) |
Valmentaja Jukka Jalonen